AĠENDA

It-Tnejn, 22 ta' Ottubru, 2018 fis-6:00 p.m.

MISTOQSIJIET GĦAL TWEĠIBIET ORALI

L-ONOR.

JASON AZZOPARDI staqsa lill-

Ministru għat-Turiżmu

Jista' l-Ministru jelenka l-ismijiet u l-ħlasijiet rispettivi ta' kull konsulent ingaġġat minn kull entità li għaliha hu responsabbli?

L-ONOR.

JASON AZZOPARDI staqsa lill-

Ministru għall-Intern u Sigurtà Nazzjonali

L-ONOR.

JASON AZZOPARDI staqsa lill-

Ministru għall-Ġustizzja, Kultura u Gvern Lokali

L-ONOR.

JASON AZZOPARDI staqsa lill-

Ministru għall-Ambjent, Żvilupp Sostenibbli u Tibdil fil-Klima

L-ONOR.

JASON AZZOPARDI staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jelenka l-ismijiet u l-ħlasijiet rispettivi ta' kull konsulent ingaġġat minn kull entità li għaliha hu responsabbli?

L-ONOR.

JASON AZZOPARDI staqsa lill-

Ministru għall-Affarijiet Barranin u Promozzjoni tal-Kummerċ

L-ONOR.

IVAN BARTOLO staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid minn meta twaqqfet l-iskema 'Nikru biex Nassistu', kemm-il applikazzjoni daħlet fl-Awtorità tad-Djar?

F'liema lokalitajiet jinsabu?

L-ONOR.

IVAN BARTOLO staqsa lill-

Jista' l-Ministru jgħid b'liema miżuri tat-trasparenza qed tinħadem l-iskema 'Nikru biex Nassistu'?

L-ONOR.

IVAN BARTOLO staqsa lill-

Jista' l-Ministru jgħid u jpoġġi fuq il-Mejda tal-Kamra kopja tal-kuntratti li saru s'issa fl-iskema 'Nikru biex Nassistu'?

L-ONOR.

IVAN BARTOLO staqsa lill-

Jista' l-Ministru jgħid dawk l-inkwilini li jgħixu f'postijiet mikrija mis-settur privat imma amministrati mill-Awtorità tad-Djar, x'se jiġri minnhom meta l-kuntratti tal-għaxar snin jiskadu?

L-ONOR.

IVAN BARTOLO staqsa lill-

Jista' l-Ministru jgħid kemm persuni applikaw quddiem l-Awtorità tad-Djar għall-iskema li toffri assistenza finanzjarja għar-residenzi mhux użati?

Kemm huwa l-budget għal din l-iskema?

L-ONOR.

IVAN BARTOLO staqsa lill-

Jista' l-Ministru jgħid kemm-il kuntratt sar għall-iskema fejn jiġu rranġati residenzi privati u offruti għall-iskop ta' housing soċjali?

Jista' l-Ministru jpoġġi fuq il-Mejda tal-Kamra, kopja tal-kull kuntratt?

L-ONOR.

CHRIS SAID staqsa lill-

Ministru għall-Enerġija u Immaniġġar tal-Ilma

Jista' l-Ministru jgħid kemm inħarġu direttivi sad-data meta tiġi mwieġba din il-mistoqsija a tenur tal-Kap.

545 mill-Att dwar ir-Regolator għas-Servizzi tal-Enerġija u l-Ilma (REWS) u jekk inħarġu jista' jagħti lista b'mod kronoloġiku u jispjega dwar xiex kienet titratta kull direttiva minnhom?

L-ONOR.

CHRIS SAID staqsa lill-

Jista' l-Ministru jgħid jekk qattx saru xi regolamenti taħt il-Kap.

545 liema regolamenti jippreskrivu l-proċeduri li r-Regolatur għas-Servizzi tal-Energija u l-Ilma jrid isegwi meta joħrog direttiva?

Jekk iva jista' jgħid liema huma dawn ir-regolamenti li saru għal dan il-għan?

L-ONOR.

CHRIS SAID staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid kemm inħarġu direttivi a tenur tal-Kap.

423 mill-Awtorità ta' Malta dwar ir-Riżorsi (MRA) mill-2001 sad-data meta tiġi mwieġba din il-mistoqsija, u jekk inħarġu jista' jagħti lista b'mod kronoloġiku u jispjega dwar xiex kienet titratta kull waħda minn dawn id-direttivi?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid kemm ġew ingaġġati biċċiera ġodda fil-Biċċerija ta' Għawdex, sena b'sena mis-sena 2013 sal-lum?

Tista' tgħid kemm ingħataw promozzjonijiet għal grad ta' Biċċier ġewwa l-Biċċerija ta' Għawdex fl-istess perjodu?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid f'kull uffiċċju u dipartiment u entità li taqa' fid-dekasteru tagħha kemm hemm oġġetti fl-inventarji rispettivi li huma meqjusa bħala heritage items minn Marzu 2013 sal-lum, maqsuma sena b'sena?

X'inhu l-valur mogħti għal kull wieħed minn dawn il-heritage items?

L-ONOR.

CHRIS SAID staqsa lill-

Ministru għall-Ġustizzja, Kultura u Gvern Lokali

B'referenza għat-tweġiba għall-mistoqsija parlamentari 6053, jista' l-Ministru jgħid x'sar s'issa dwar il-Master Plan tal-Pjazza tax-Xagħra, Għawdex?

Jista' jgħid jekk il-kunsill għamilx proċess ta' konsultazzjoni pubblika u jekk iva x'kien l-eżitu ta' din il-konsultazzjoni?

L-ONOR.

KAROL AQUILINA staqsa lill-

Ministru għall-Edukazzjoni u Xogħol

Jista' l-Ministru jgħid, kemm kellha u għandha reġistrati ħaddiema l-kumpanija li d-dettalji tagħha qegħdin jingħataw separatament mal-Korporazzjoni Jobsplus sena b'sena, mis-sena 2014 sad-data li tiġi mwieġba din il-mistoqsija parlamentari?

L-ONOR.

KAROL AQUILINA staqsa lill-

Jista' l-Prim Ministru jgħid x'inizjattivi u attivitajiet beħsiebu jieħu u jorganizza l-Gvern sabiex ifakkar l-ewwel sena mill-assassinju tal-ġurnalista Daphne Caruana Galizia?

L-ONOR.

KAROL AQUILINA staqsa lill-

Jista' l-Ministru jpoġġi fuq il-Mejda tal-Kamra kopja sħiħa u mhux ċensurata tal-proċess verbali tal-inkjesta dwar il-kumpanija li d-dettalji dwarha qed jingħataw separatament li tħejja mill-Maġistrat Inkwirenti Aaron M. Bugeja u li kopja tiegħu ntbagħtet lill-Ministru mill-Avukat Ġenerali kif l-istess Avukat Ġenerali kkonferma bil-ġurament nhar il-25 ta' Settembru 2018 quddiem il-Prim'Awla tal-Qorti Ċivili (Ġurisdizzjoni Kostituzzjonali) kif ippreseduta mill-Imħallef Robert G. Mangion fil-kawża fl-ismijiet l-Onor.

Dottor Adrian Delia vs L-Avukat Ġenerali (Rikors Nru 81/2018)?

L-ONOR.

KAROL AQUILINA staqsa lill-

Jista' l-Ministru jagħti l-isem, il-kunjom u l-kariga u/jew professjoni tal-persuni kollha li għandhom aċċess għall-proċess verbali tal-inkjesta dwar il-kumpanija li d-dettalji dwarha qed jingħataw separatament li tħejja mill-Maġistrat Inkwirenti Aaron M. Bugeja u li kopja tagħha ngħatat lill-Ministru mill-Avukat Ġenerali?

L-ONOR.

KAROL AQUILINA staqsa lill-

Ministru għat-Turiżmu

Jista' l-Ministru jgħid kemm ġie jiswa l-esperiment dwar ir-riġenerazzjoni tal-bajja tal-Balluta?

Jista' jagħti rendikont dettaljat tal-ispiża u jgħid ukoll min kienu l-kumpaniji privati u l-entitajiet u d-Dipartiment tal-Gvern li wettqu x-xogħlijiet?

L-ONOR.

KAROL AQUILINA staqsa lill-

Ministru għat-Turiżmu

Jista' l-Ministru jgħid jekk sarux studji xjentifiċi b'rabta mal-esperiment dwar ir-riġenerazzjoni tal-bajja tal-Balluta?

Jista' jpoġġi kopja ta' dawn l-istudji fuq il-Mejda tal-Kamra, jgħid minn min saru dawn l-istudji u jgħid ukoll x'kienet in-nefqa għalihom?

L-ONOR.

BEPPE FENECH ADAMI staqsa lill-

Ministru għall-Intern u Sigurtà Nazzjonali

Jista' l-Ministru jgħid kemm kien hemm persuni li ġew salvati mill-Baħar tal-Mediterran fis-sena 2018 mill-iSkwadra Marittima tal-Forzi Armati ta' Malta?

L-ONOR.

BEPPE FENECH ADAMI staqsa lill-

Jista' l-Ministru jgħid kemm kien hemm immigranti rregolari li ġew ripatrijati lejn pajjiżhom fis-sena 2016, fl-2017 u fl-2018?

L-ONOR.

BEPPE FENECH ADAMI staqsa lill-

Jista' l-Ministru jgħid jekk għadx hemm il-possibbilità li persuni immigranti li jgawdu xi forma ta' protezzjoni, jiġu rilokati fl-iStati Uniti kif kien isir fi żmien Gvern Nazzjonalista?

L-ONOR.

BEPPE FENECH ADAMI staqsa lill-

Jista' l-Ministru jgħid kemm-il kilo ta' droga nqabdet fil-pajjiż fis-sena 2014, fl-2015, fl-2016 fl-2017 u fl-2018 (sa' issa)?

L-ONOR.

BEPPE FENECH ADAMI staqsa lill-

Jista' l-Ministru jgħid jekk saritx diskussjoni interna fil-Korp tal-Pulizija sabiex jiġi determinat jekk għall-finijiet ta' bon ordni u tnaqqis ta' kriminalità fil-pajjiż, huwiex għaqli jew le li jiġu legalizzati ċertu drogi għal skopijiet ta' divertiment?

Jekk fl-affermattiv x'kienu l-konklużjonijiet?

L-ONOR.

BEPPE FENECH ADAMI staqsa lill-

Jista' l-Ministru jgħid kemm kien hemm każijiet ta' sejbien ta' droga jew ta' mediċinali pprojbiti ġewwa l-Faċilità Korrettiva ta' Kordin matul is-sena kollha 2017 u mill-1 ta' Jannar 2018 sat-30 ta' Settembru 2018?

L-ONOR.

ROBERT CUTAJAR staqsa lill-

Ministru għat-Turiżmu

Jista' l-Ministru jgħid hux ser jikkunsidra li l-Palazz ta' Selmun ikun mogħti lura lill-poplu Malti anke possibbilment b'devoluzzjoni lill-Kunsill Lokali tal-Mellieħa?

L-ONOR.

ROBERT CUTAJAR staqsa lill-

Ministru għat-Turiżmu

Jista' l-Ministru jindika jekk fl-aħħar sentejn sarux rapporti minn persuni tekniċi, bħal periti dwar l-istat li jinsab fih il-Palazz ta' Selmun u jekk iva jista' jpoġġi fuq il-Mejda tal-Kamra dawn l-istess rapporti?

L-ONOR.

ROBERT CUTAJAR staqsa lill-

Ministru għall-Enerġija u Immaniġġar tal-Ilma

Jista' l-Ministru jara li l-ammont ta' bozoz maqtugħin/mitfija li hemm fil-bypass tal-Mellieħa minn ħdejn il-Pompa tal-Petrol li tinsab fi Triq Qasam Barrani sat-tarf tal-bypass, direzzjoni lejn l-Għadira, jerġgħu jinxtegħlu?

L-ONOR.

ROBERT CUTAJAR staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jara li s-siġar u l-għeruq tagħhom li hemm fit-Telgħa ta' Selmun direzzjoni lejn il-Mellieħa, issirilhom iż-żabra jew interventi oħra li għandhom bżonn peress li preżentement jistgħu jkunu ta' riskju għas-sewwieqa li jkunu qed jagħmlu użu mill-istess triq?

L-ONOR.

ROBERT CUTAJAR staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid f'liema stadju waslet l-applikazzjoni ta' bini ta' appartamenti u aktar (PA 2284/16) fiż-żona ta' fejn qabel kien hemm iċ-Ċentru tal-Fieri fin-Naxxar?

Jista' jgħid ukoll kemm kien hemm oġġezzjonijiet għal din l-applikazzjoni?

L-ONOR.

SILVIO GRIXTI staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid fiex waslet l-implimentazzjoni tal-liġi l-ġdida dwar l-IVF u jekk bdewx isiru proċeduri fl-Isptar Mater Dei skont il-provvedimenti l-ġodda tal-liġi?

L-ONOR.

SILVIO GRIXTI staqsa lill-

Wara kważi xahar mill-ftuħ taċ-Ċentru tas-Saħħa ta' Ħal Kirkop, jista' d-Deputat Prim Ministru u Ministru għas-Saħħa jgħid x'kien l-effett tal-ftuħ ta' dan iċ-ċentru fuq is-servizzi offruti liċ-ċittadini tal-inħawi u anke fuq ċentri tas-saħħa oħra fejn kienu jinqdew qabel dawn in-nies?

X'inhuma l-pjanijiet tal-Ministeru għall-kura fil-komunità għas-snin li ġejjin?

L-ONOR.

SILVIO GRIXTI staqsa lill-

Ministru għall-Ġustizzja, Kultura u Gvern Lokali

Jista' l-Ministru jfisser x'arranġament qed jagħmel il-Kunsill Lokali ta' Raħal Ġdid biex jiġi żgurat li jsir il-manteniment kontinwu tal-pjazza l-ġdida ta' Raħal Ġdid ħalli din tinżamm fl-aqwa stat li tista' tinżamm fih?

L-ONOR.

SILVIO GRIXTI staqsa lill-

Ministru għall-Edukazzjoni u Xogħol

Jista' l-Ministru jagħti break down, sena b'sena, ta' kif żdied l-għadd ta' ħaddiema (part-time u full-time) f'Malta u Għawdex mill-2013 'il hawn?

Jista' jgħid kif kien l-għadd ta' dawk jirreġistraw għax-xogħol sena b'sena u kemm, fis-snin imsemmija, ġew impjegati nies bi bżonnijiet speċjali?

Kemm kien hemm f'din il-kategorija li kienu jirreġistraw għax-xogħol?

L-ONOR.

BYRON CAMILLERI staqsa lill-

Jista' l-Ministru jpoġġi fuq il-Mejda tal-Kamra l-local plans tal-Kalkara li juru kjarament it-toroq preżenti u dawk proposti?

L-ONOR.

ROBERT CUTAJAR staqsa lill-

Jista' l-Ministru jgħid min ser jerfa' r-responsabilità għan-nuqqasijiet li saru fil-bypass tal-Mellieħa, liema nuqqasijiet ħarġu issa aktar fil-beraħ bl-ewwel xita li għamlet fejn filwaqt li kien diġà jeżisti periklu kemm għas-sewwieqa kif ukoll għaċ-ċiklisti għall-mod ta' kif saru l-affarijiet, issa l-istess periklu huwa ferm akbar b'riskju kbir li jseħħu inċidenti minn ħin għall-ieħor?

(Nuqqasijiet oħra mhux biss mil-lat ta' xogħol iżda wkoll għall-mod ta' kif inbidlet il-policy fiż-żona, liema policy hija wkoll il-kaġun għal dan in-nuqqas li qed jiġi esperjenzat ta' kuljum fiż-żona indikata minn dawk kollha li jagħmlu użu minn din it-triq)

L-ONOR.

MARIO GALEA staqsa lill-

B'referenza għar-risposta tal-mistoqsija parlamentari 32312 tat-Tnax-il Leġislatura bid-data tat-23 ta' Marzu, 2017, jista' d-Deputat Prim Ministru jinforma lill-Kamra fejn wasal il-proċess sabiex jinħolqu standards għad-Djar Residenzjali u Hostels u meta dawn l-istandards sejrin jiġu implimentati?

L-ONOR.

MARIO GALEA staqsa lill-

B'referenza għar-risposta tal-mistoqsija parlamentari 1970 bid-data tat-23 ta' Ottubru 2017, jista' d-Deputat Prim Ministru u Ministru għas-Saħħa jinfurmana x'konklużjonijiet ħarġu mid-diskussjonijiet li kienu għaddejjin biex jiżdiedu l-kura u s-servizzi lill-persuni bi problemi ta' saħħa mentali fil-komunità?

L-ONOR.

MARIO GALEA staqsa lill-

B'referenza għar-risposta tal-mistoqsija parlamentari 6607, jista' d-Deputat Prim Ministru jindika kemm huwa n-numru ta' klijenti li huma out-patients fl-Isptar Mater Dei f'kull waħda mil-lokalitajiet imsemmija fir-risposta?

L-ONOR.

MARIO GALEA staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid kemm hemm applikazzjonijiet pendenti minn persuni b'nuqqas ta' saħħa mentali li qed jistennew post għall-akkomodazzjoni soċjali?

L-ONOR.

MARIO GALEA staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid kemm huwa n-numru ta' persuni b'nuqqas ta' saħħa mentali li jbatu minn dawn il-kundizzjonijiet, hawn taħt imsemmija, u li qed jgħixu fil-komunità:

· Ansjetà

· Skiżofrenja

· Dipressjoni

L-ONOR.

MARIO GALEA staqsa lill-

B'referenza għar-risposta tal-mistoqsija parlamentari 2819 bid-data tas-6 ta' Diċembru, 2017, jista' d-Deputat Prim Ministru jgħid illum kemm mit-13,558 persuna li huma out-patients u li qed jgħixu fil-komunità, qed jirċievu s-servizz tal-Programm ta' Ħbiberija?

X'għandha tagħmel persuna b'nuqqas ta' saħħa mentali sabiex tibda tirċievi dan is-servizz?

L-ONOR.

THERESE COMODINI CACHIA staqsiet lill-

Ministru għall-Affarijiet Ewropej u Ugwaljanza

Tista' l-Ministru tgħid kif id-Dipartiment għall-Impiegi u r-Relazzjonijiet Industrijali jgħin lil persuni b'diżabilità meta jkunu ddiskriminati fuq il-post tax-xogħol?

Tista' tgħid kemm-il talba għal għajnuna ta' din it-tip kellu matul dawn l-aħħar tliet snin, u x'kien l-eżitu tal-proċess ta' għajnuna li wettaq id-Dipartiment?

L-ONOR.

THERESE COMODINI CACHIA staqsiet lill-

Jista' l-Ministru jgħid liema huma l-iskemi li taħthom jiġu megħjuna persuni b'diżabilità sabiex ikunu jistgħu jwettqu xogħlijiet fir-residenza tagħhom?

Jista' jindika wkoll liema huma l-iskemi li jagħtu għajnuna finanzjarja u anke liema skemi li jagħtu għajnuna teknika, u jgħid kemm-il applikazzjoni rċeviet l-Awtorità tad-Djar matul dawn l-aħħar tliet snin, kemm minnhom ġew milqugħa u kemm kien it-total tal-għotjiet finanzjarji f'dawn is-snin?

L-ONOR.

THERESE COMODINI CACHIA staqsiet lill-

Jista' l-Ministru jgħid jekk persuni b'diżabilità jingħatawx għajnuna sabiex ikunu jistgħu jaċċedu għall-akkomodazzjoni soċjali, u jindika liema huma l-kriterji li tali persuni jridu jissodisfaw sabiex l-applikazzjoni tagħhom tkun valida, u jgħid ukoll kemm-il applikazzjoni għall-akkomodazzjoni soċjali hemm pendenti quddiem l-Awtorità minn persuni b'diżabilità?

L-ONOR.

THERESE COMODINI CACHIA staqsiet lill-

Jista' l-Ministru jgħid jekk l-Awtorità tad-Djar għandhiex akkomodazzjonijiet soċjali li huma aċċessibbli u mgħammra għal persuni b'diżabilitajiet fiżiċi?

L-ONOR.

THERESE COMODINI CACHIA staqsiet lill-

Ministru għall-Edukazzjoni u Xogħol

Jista' l-Ministru jgħid kif l-MCAST tagħti appoġġ lil studenti b'diżabilità ta' kull tip, liema huma s-servizzi, u l-għajnuniet li l-MCAST toffri lil dawn l-istudenti?

L-ONOR.

THERESE COMODINI CACHIA staqsiet lill-

Ministru għall-Edukazzjoni u Xogħol

Jista' l-Ministru jgħid jekk l-MCAST għandhiex programm ta' studju speċifiku offrut lil persuni studenti b'diżabilità intellettwali jew b'learning disability, u/jew jekk dawn l-istudenti jingħatawx l-opportunità li jsegwu korsijiet mainstreamed, u jindika kemm-il persuna b'diżabilità hija reġistrata għal programm ta' taħriġ u għal liema programm?

L-ONOR.

Ministru għall-Edukazzjoni u Xogħol

Jista' l-Ministru jinforma lill-Kamra jekk jistax jikkonferma li l-istudenti li ggradwaw fil-B.Sc.

Biology u li ngħataw l-istipendju matul il-kors tagħhom, u issa li se jsegwu kors fid-Dottorat fil-Mediċina M.D. (tobba) mhumiex se jkunu ntitolati għall-istipendju?

Jekk fl-affermattiv, jista' jindika r-raġunijiet?

L-ONOR.

Ministru għall-Edukazzjoni u Xogħol

Jista' l-Ministru jinforma u jispjega għaliex is-sezzjoni tat-trasport tal-iskejjel u l-istess Segretarjat tal-Ministeru mhux qed tappoġja tnax-il familja mill-Fgura sabiex uliedhom jiġu miġbura u mniżżla fuq tabella eżisteni ta' Pick up u Drop off point magħmula s-sena li għaddiet mill-Kunsill Lokali tal-Fgura fi Triq San Tumas, Fgura u qed iħallu lill-operatur iwaqqaf lit-tfal fejn hu konvenjenti għalih, bil-perikli li dan iġib għalihom?

L-ONOR.

BYRON CAMILLERI staqsa lill-

Ministru għall-Ġustizzja, Kultura u Gvern Lokali

Jista' l-Ministru jagħti rendikont tax-xogħol ta' restawr li sar fuq il-Monument tal-Assedju l-Kbir?

L-ONOR.

FREDERICK AZZOPARDI staqsa lill-

Jista' l-Prim Ministru jgħid kemm għaddew persuni mill-aħħar eżamijiet li saru għall-postijiet ta' Uffiċjali Eżekuttivi, Principals u Senior Principals mas-Servizz Pubbliku (separatament)?

Jista' jgħid ukoll:

a. kemm hu n-numru ta' dawk li ġew impjegati f'kull post;

b. meta kienet l-aħħar data li ġew impjegati; u

c. il-postijiet li għadhom vakanti f'kull post?

L-ONOR.

Ministru għall-Affarijiet Barranin u Promozzjoni tal-Kummerċ

Jista' l-Ministru jinforma lill-Kamra minn min kien akkumpanjat meta attenda għall-aħħar Assemblea tan-Nazzjonijiet Magħquda?

Jista' jinforma x'laqgħat kellu?

Jista' jqiegħed fuq il-Mejda tal-Kamra kopja tad-diskorsi li saru minnu?

Jista' jindika kemm kienet l-ispiża finanzjarja involuta?

L-ONOR.

B'referenza għar-risposta għall-mistoqsija parlamentari 5396, jista' l-Ministru jinforma lill-Kamra jekk kemm-il darba l-bidu ta' Triq Santa Marija ma' Triq is-Sorijiet Ħal Tarxien, ġiex ippjanat li jsir tul din is-sena?

L-ONOR.

Jista' l-Ministru jqiegħed fuq il-Mejda tal-Kamra kopja tar-rapporti u r-riċerka li saret mill-Ministeru dwar l-effetti tal-ħruġ tar-Renju Unit mill-Unjoni Ewropea?

L-ONOR.

Ministru għall-Edukazzjoni u Xogħol

Jista' l-Ministru jinforma lill-Kamra jekk ittieħdux inizjattivi ġodda sabiex ikun hemm iktar residenti u studenti li jisselfu kotba mil-Librerija Pubblika ta' Ħal Tarxien u jekk le jistgħux jittieħdu?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid kemm hawn għalliema bil-warrant jaħdmu fi skejjel f'Malta u f'Għawdex?

Jista' jagħti rendikont ta' dawn l-għalliema skont is-suġġett li jgħallmu kif ukoll ta' dawk li qed jaħdmu fis-sistema edukattiva iżda barra mill-klassi?

Kemm minn dawn l-għalliema jgħallmu fi skejjel primarji, sekondarji u post sekondarji?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid meta huwa ppjanat li t-tfal kollha jkollhom superviżjoni waqt it-trasport lejn l-iskola tagħhom kif kien imwiegħed fil-baġit li għadda?

Kemm-il vann u coach hawn iwasslu lit-tfal u kemm minnhom m'għandhomx superviżjoni?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid kemm hawn edukaturi mingħajr warrant li qed jiġu mħallsa mill-gvern?

X'suġġetti u fejn qed jgħallmu dawn l-edukaturi?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid kemm għad baqa' studenti li għad m'għandhomx trasport b'xejn?

Jista' jgħid sa meta se jkollhom trasport dawn l-istudenti?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid x'kien l-iskop tat-twaqqif tal-Istitut għall-Edukazzjoni mwaqqaf mill-Gvern u x'tibdiliet saru mill-għan oriġinali?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid x'kienet ir-raġuni li wara li l-Gvern ta l-appoġġ lill-Fakultà tal-Edukazzjoni fl-Università ta' Malta biex il-kors tal-għalliema jitla' minn Baċellerat għal grad ta' Masters b'120 ECTS issa qed jawtorizza kors tal-għalliema ieħor minn istitut governattiv li jerġa' jniżżel il-livell għal 90 ECTS?

Ma jaħsibx il-Ministru li dan se joħloq anomaliji b'livelli differenti ta' taħriġ għall-istess xogħol professjonali?

L-ONOR.

EDWIN VASSALLO staqsa lill-

Ministru għall-Ekonomija, Investiment u Negozji Żgħar

B'referenza għat-tweġiba tal-mistoqsija parlamentari 7224, jista' l-Ministru jgħid x'kien il-feedback miġbur mill-istakeholders waqt il-laqgħa tal-Kunsill Konsultattiv għall-Intrapriża, x'azzjoni ttieħdet u x'progress sar f'dan ir-rigward li tkellem dwaru l-istess Ministru skont ir-risposta li ta fil-mistoqsija parlamentari rispettiva?

L-ONOR.

FREDERICK AZZOPARDI staqsa lill-

Ministru għall-Finanzi

Jista' l-Ministru jwieġeb il-mistoqsija parlamentari 7248 li oriġinarjament saret lill-Ministru għat-Turiżmu u li issa ġiet riferuta lilu u jgħid kemm kien l-ammont ta' flus li daħlu mill-eco-tax tat-turiżmu?

Jista' jagħti break down tal-lokalitajiet minn fejn inġabret din it-taxxa u l-ammont li nġabar minn kull lokalità?

L-ONOR.

HERMANN SCHIAVONE staqsa lill-

Ministru għall-Enerġija u Immaniġġar tal-Ilma

Jista' l-Ministru jgħid meta l-impjant tal-Enemed f'Birżebbuġa magħruf bħala 31 ta' Marzu, se jiżżarma kompletament?

L-ONOR.

HERMANN SCHIAVONE staqsa lill-

Jista' l-Ministru jgħid x'xogħlijiet marbuta maż-żarmar tal-impjant tal-Enemed 31 ta' Marzu f'Birżebbuġa saru minn mindu l-Gvern ħabbar li se jiġi żarmat?

MOZZJONIJIET

IL-MINISTRU GĦALL-FINANZI Jipproponi -

Illi l-Kamra tmur f'Kumitat ta' Provvista għall-konsiderazzjoni tal-Estimi Ġenerali ta' spiża għas-sena 2019.

19 ta' Ottubru 2018 SKRIVAN TAL-KAMRA

Skont ftehim milħuq din is-seduta se tixxandar b'mod dirett fuq it-televiżjoni mill-PBS u se tixandar ukoll bil-lingwa tas-sinjali għal persuni neqsin mis-smigħ.

KUMITATI TAL-KAMRA

KUMITAT GĦALL-KONSIDERAZZJONI TA' ABBOZZI TA' LIĠI AĠĠUNT

Il-Kumitat għall-Konsiderazzjoni ta' Abbozzi ta' Liġi Aġġunt se jiltaqa' nhar it-Tlieta, 23 ta' Ottubru 2018, fis-2.00 p.m. fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 51 – Abbozz ta' Liġi li jemenda l-Att dwar l-Armi – Ministru għall-Intern u s-Sigurtà Nazzjonali.

Abbozz Nru 48 – Abbozz ta' Liġi li jemenda l-Att dwar in-Negozji tal-Familja – Ministru għall-Ekonomija, l-Investiment u n-Negozji ż-Żgħar.

KUMITAT GĦALL-KONSIDERAZZJONI TA' ABBOZZI TA' LIĠI

L-Onor.

Stefan Zrinzo Azzopardi, President tal-Kumitat għall-Konsiderazzjoni ta' Abbozzi ta' Liġi, javża li l-Kumitat se jiltaqa' nhar it-Tlieta, 23 ta' Ottubru 2018, fit-3.00 p.m. fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 58 - Abbozz ta' Liġi li jemenda l-Att dwar l-Organizzazzjonijiet Volontarji – Segretarju Parlamentari għaż-Żgħażagħ, Sport u Għaqdiet tal-Volontarjat.

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 52 - Abbozz ta' Liġi dwar is-Servizzi ta' Impjieg u Taħriġ – Ministru għall-Edukazzjoni u x-Xogħol.

Abbozz Nru 49 - Abbozz ta' Liġi li jemenda l-Att dwar Awtorità għas-Servizzi Finanzjarji ta' Malta (Emenda Nru 2) – Tieni Qari (Kont.) - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 50 - Abbozz ta' Liġi li jemenda l-Att dwar is-Swieq Finanzjarji – Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar it-Tlieta, 23 ta' Ottubru 2018 fl-4:30 p.m fil-Kamra tal-Kumitati fil-Parlament b'din l-aġenda:-

Konferma tal-Minuti; u

Preżentazzjoni mill-Uffiċċju tal-Awditur Ġenerali dwar ir-Rapport Annwali tal-Awditur Ġenerali għas-sena 2016.

KUMITAT PERMANENTI DWAR L-AFFARIJIET BARRANIN U EWROPEJ

Il-Kumitat dwar l-Affarijiet Barranin u Ewropej se jiltaqa' nhar it-Tlieta, 23 ta' Ottubru 2018 fl-4.30 pm fil-Kamra tal-Kumitati fil-Parlament il-Belt, b'din l-aġenda:

It-Tluq tar-Renju Unit mill-Unjoni Ewropea.

Diskussjoni skont Art.

4 (2) tal-Att dwar l-Unjoni Ewropea dwar ir-ratifika tal-Ftehim bejn l-Unjoni Ewropea u l-Istati Membri tagħha, u l-Ġappun.

Affarijiet oħra.

KUMITAT PERMANENTI DWAR IL-PETIIZJONIJIET

Il-Kumitat Permanenti dwar il-Petizzjonijiet, se jiltaqa' nhar l-Erbgħa, 24 ta' Ottubru 2018 fl-4.30 pm fil-Kamra tal-Kumitati fil-Parlament il-Belt, b'din l-aġenda:-

Konsiderazzjoni ta' linji gwida dwar kif għandhom jiġu ttrattati petizzjonijiet quddiem il-Kumitat Permanenti dwar il-Petizzjonijiet.

Konsiderazzjoni ta' petizzjonijiet quddiem il-Kumitat (in camera)

Affarijiet Oħra.

19 ta' Ottubru 2018 SKRIVAN TAL-KAMRA